b'\n_START_ARTICLE_\nGammeltroende\n_START_PARAGRAPH_\nGammeltroende er betegnelsen for flere kirkesamfund, som siden 1600-tallet har brudt med den russisk-ortodokse kirke. Nogle af dem f\xc3\xb8lger en l\xc3\xa6re som ligner den ortodokse kristendom, mens andre i st\xc3\xb8rre grad adskiller sig fra den._NEWLINE_Bruddet skete mens Nikon var patriark, hvor der indf\xc3\xb8rtes flere reformer i gudstjenesten s\xc3\xa5 den skulle ligne gudstjenesten i den gr\xc3\xa6sk-ortodokse kirke mere. Der var flere som ikke ville godtage disse forandringer. En af personerne som gjorde sig bem\xc3\xa6rket var Avvakum Petrov, som blev henrettet i 1682. De gammeltroende blev ved flere anledninger udsat for forf\xc3\xb8lgelser, og de flygtede derfor til afsidesliggende dele af det russiske rige. I dag regner man med, at de gammeltroende har omkring en million tilh\xc3\xa6ngere i Rusland. Der findes ogs\xc3\xa5 grupper andre steder, som for eksempel i Sydamerika, som best\xc3\xa5r af udvandrere fra Rusland._NEWLINE_De vigtigste grupper af gammeltroende er de som har pr\xc3\xa6ster (Popovtsy) og de pr\xc3\xa6stel\xc3\xb8se (Bezpopovtsy). Sidstn\xc3\xa6vnte har ogs\xc3\xa5 forladt alle sakramenterne, med undtagelse af d\xc3\xa5ben.'